ร้านนี้ค่อนข้างเล็ก ตกแต่งสไตล์ญี่ปุ่น โคมไฟสีเหลืองแปลกตาดีครับ
เป็นร้านสไตล์กับแก้มทานกับเหล้า

มาใช้ดีลensogoครับ อาหารที่มีให้ทาน 10 อย่างแน่ะ เยอะมากกก
*แต่ราคาที่เขียนเป็นราคาจริงนะครับ ไม่ได้ลดจากดีล

- ยำแตงกวาญี่ปุ่น 58 บาท
แตงกวากับน้ำรสเปรี้ยวอ่อนๆ โรยพริกป่น รสชาติก็เป็นแตงกวากรอบๆธรรมดา

- สลัด 80 บาท
เป็นครั้งแรกที่ทานสลัดไม่หมดครับ น้ำสลัดไม่อร่อยเลย หวานเลี่ยน
ทานกับผักแล้วรสชาติยังกับทานขนมเค้ก ไม่เหมือนน้ำสลัดญี่ปุ่นเลย

- ซุป 80 บาท 
เป็นแบบเครื่องเยอะๆ น้ำข้นๆ เค็ม ซดไม่คล่องคอเลย

- ถั่วแระญี่ปุ่น 50 บาท 

- ซูชิแซลม่อน 120 บาท
ข้าวอร่อยพอใช้ ส่วนแซลม่อนค่อนข้างจืด ไม่มีกลิ่น 

- ปลาดิบ4ชนิด 380 บาท
ซาบะรสเปรี้ยวจัดมาก ปลาหมึกอร่อยดี อันอื่นเฉยๆ

- ยากิโทริ6ไม้ 320 บาท
ไม่มีรสชาติของการหมัก เป็นรสชาติวัตถุดิบล้วนๆ
ซึ่งรสชาติพอๆกับรถเข็นปิ้งๆหน้าหมู่บ้านครับ

- เทมปูระรวม 108 บาท
สัดส่วนของผักกับเนื้อห่างกันเกินไป ดูไม่คุ้มเลย
มีแต่ แครอท ฟักทอง ผักอื่นๆ กับกุ้ง2 ตัว
รสชาติธรรมดาเช่นกัน

- ยากิโซบะ 148 บาท
เส้นเล็ก ค่อนข้างแห้ง กินแล้วแสบคอ โรยขิงเยอะไปหน่อย 
ข้างในมีแค่เบค่อนกับกะหล่ำไม่เยอะมาก ขาดซอสมายองเนส 

- ข้าวหน้าหมูทงคัทซึ 120 บาท
ข้าวดี แต่หมูทอดธรรมดาครับ น้ำซอสราดให้น้อยไปหน่อย เลยทานแล้วรู้สึกจืดๆ

รวมๆแล้ว เมนูหลากหลายจริงๆครับ แต่รสชาติไม่โดดเด่นเลย
ไม่มีอะไรประทับใจและอยากแนะนำเลยครับ น่าเสียดาย
ยิ่งถ้าจ่ายราคาเต็มคงรู้สึกเสียอารมณ์กว่านี้ เพราะเมนูราคาดูค่อนข้างแพง
แต่คุณภาพของวัตถุดิบก็ไม่ได้ไปด้วยกันเท่าไร ให้เนื้อไม่ค่อยเยอะด้วย
